CELEX: 32019D1752
Language: sl
Date: 2019-02-25 00:00:00
Title: Izvedbeni sklep Komisije (EU) 2019/1752 z dne 25. februarja 2019 o določitvi vprašalnikov ter oblik in pogostosti poročil, ki jih pripravijo države članice v skladu z Uredbo (EU) 2017/852 Evropskega parlamenta in Sveta (notificirano pod dokumentarno številko C(2019) 1423) (Besedilo velja za EGP)

23.10.2019   
               
               
                  SL
               
               
                  Uradni list Evropske unije
               
               
                  L 269/5
               
            
         IZVEDBENI SKLEP KOMISIJE (EU) 2019/1752
         z dne 25. februarja 2019
         o določitvi vprašalnikov ter oblik in pogostosti poročil, ki jih pripravijo države članice v skladu z Uredbo (EU) 2017/852 Evropskega parlamenta in Sveta
         
            (notificirano pod dokumentarno številko C(2019) 1423)
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/852 Evropskega parlamenta in Sveta z dne 17. maja 2017 o živem srebru in razveljavitvi Uredbe (ES) št. 1102/2008 (1) ter zlasti drugega pododstavka člena 18(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 18(1) Uredbe (EU) 2017/852 države članice do 1. januarja 2020 in pozneje v primernih presledkih predložijo Komisiji in na spletu objavijo poročilo z informacijami o izvajanju navedene uredbe ter nekaterimi drugimi informacijami, ki so naštete v navedeni določbi.
                  
               
                     (2)
                  
                  
                     Vprašalniki, ki jih države članice uporabijo za poročanje v skladu s členom 18(1) Uredbe (EU) 2017/852, bi morali biti pripravljeni tako, da Komisiji pomagajo pri poročanju Evropskemu parlamentu in Svetu o izvajanju in pregledu navedene uredbe v skladu z njenim členom 19(2). Prav tako bi morali Uniji omogočiti izpolnitev njene obveznosti glede poročanja v skladu s členom 21 Konvencije Minamata o živem srebru, sprejete 10. oktobra 2013 v Kumamotu na Japonskem (v nadaljnjem besedilu: Konvencija).
                  
               
                     (3)
                  
                  
                     Čeprav vprašalniki za poročanje iz Uredbe (EU) 2017/852 v skladu z drugim pododstavkom člena 18(2) navedene uredbe ne smejo podvajati obveznosti poročanja za pogodbenice Konvencije, kot je določeno v Sklepu MC-1/8, sprejetem na prvem zasedanju konference pogodbenic Konvencije (2), je primerno, da zajamejo nekatere postavke poročanja iz Sklepa MC-1/8, da se podrobneje navedejo zahtevane informacije in se tako omogoči učinkovita ocena izvajanja Uredbe (EU) 2017/852.
                  
               
                     (4)
                  
                  
                     Informacije v zvezi z uvozom živega srebra in njegovih zmesi s koncentracijo živega srebra najmanj 95 masnih odstotkov bi morale biti vsakoletno sporočene zaradi potencialno velikega učinka na okolje in javno zdravje, ki ga lahko ima neustrezno ravnanje z živim srebrom. Vendar bi bilo za zmanjšanje upravnega bremena treba opustiti obveznost predložitve takih informacij, kadar država članica Komisiji predloži kopijo obrazcev, ki so se uporabili za odobritev ali zavrnitev pisnega soglasja o uvozu v skladu z drugim pododstavkom člena 4(1) Uredbe (EU) 2017/852.
                  
               
                     (5)
                  
                  
                     Kadar so informacije, ki jih je treba sporočiti, povezane z geografsko lociranimi subjekti, kot so industrijski objekti in območja, je te informacije treba sporočiti v skladu z Direktivo 2007/2/ES Evropskega parlamenta in Sveta (3).
                  
               
                     (6)
                  
                  
                     Vprašalniki bi se morali nanašati na ključne določbe Uredbe (EU) 2017/852, vključno s postopnim opuščanjem proizvodnih postopkov, ki vključujejo uporabo živega srebra ali živosrebrovih spojin, obrtniškega kopanja in pridobivanja zlata ter kopanja in pridobivanja zlata v majhnem obsegu ter zobnega amalgama, zahtevati pa bi morali tudi informacije o pomembnih težavah pri izvajanju drugih določb navedene uredbe. Poleg tega bi morali zahtevati predložitev informacij o ključnih kazalnikih uspešnosti, vključno s podatki o trgovanju z živim srebrom in količinah živega srebra, ki so skladiščene ali odstranjene.
                  
               
                     (7)
                  
                  
                     Ukrepi iz tega sklepa so v skladu z mnenjem odbora, ustanovljenega s členom 22(1) Uredbe (EU) 2017/852 –
                  
               SPREJELA NASLEDNJI SKLEP:
         
            Člen 1
            
               1.   Za namene poročanja Komisiji o izvajanju člena 4 Uredbe (EU) 2017/852 v skladu s členom 18(1) navedene uredbe države članice uporabijo vprašalnik iz Priloge I k temu sklepu.
            
            
               2.   Informacije iz točke 1.1 Priloge I se Komisiji dajo na voljo vsako leto (N) do 31. januarja, za leto poročanja N-1.
               Informacije iz točke 1.2 Priloge I se Komisiji dajo na voljo vsako leto (N) do 30. septembra, za leto poročanja N-1.
            
            
               3.   Informacije iz točke 1.1 Priloge I se ne zahtevajo, kadar država članica Komisiji predloži kopijo obrazcev, ki so se uporabili za odobritev ali zavrnitev pisnega soglasja o uvozu v skladu z drugim pododstavkom člena 4(1) Uredbe (EU) 2017/852 v letu poročanja N-1. Države članice dajo take kopije na voljo najpozneje do 31. januarja vsako leto (N) za leto poročanja N-1, lahko pa se odločijo, da jih dajo na voljo kadar koli med letom poročanja N-1.
            
         
         
            Člen 2
            
               1.   Za namene poročanja Komisiji v skladu s členom 18(1) Uredbe (EU) 2017/852 države članice uporabijo vprašalnik iz Priloge II k temu sklepu, z izjemo poročanja o izvajanju člena 4 navedene uredbe.
            
            
               2.   Informacije iz Priloge II se Komisiji dajo na voljo v skladu z naslednjim časovnim razporedom:
               
                           (a)
                        
                        
                           prvo poročilo, ki zajema leti poročanja 2017 in 2018, mora biti na voljo najpozneje do 1. januarja 2020;
                        
                     
                           (b)
                        
                        
                           drugo poročilo, ki zajema obdobje poročanja 2019–2020, mora biti na voljo najpozneje do 30. septembra 2021;
                        
                     
                           (c)
                        
                        
                           tretje poročilo, ki zajema obdobje poročanja 2021–2022, mora biti na voljo najpozneje do 30. septembra 2023;
                        
                     
                           (d)
                        
                        
                           četrto poročilo, ki zajema obdobje poročanja 2023–2024, mora biti na voljo najpozneje do 30. septembra 2025;
                        
                     
                           (e)
                        
                        
                           peto poročilo, ki zajema obdobje poročanja 2025–2028, mora biti na voljo najpozneje do 30. septembra 2029.
                        
                     
         
         
            Člen 3
            Ta sklep je naslovljen na države članice.
         
         
            V Bruslju, 25. februarja 2019
            
               
                  Za Komisijo
               
               Karmenu VELLA
               
                  Član Komisije
               
            
         
         
            (1)  UL L 137, 24.5.2017, str. 1.
         
            (2)  Sklep MC-1/8 Timing and format of reporting by the parties (Časovni razpored in oblika poročanja za pogodbenice), Poročilo o delu na prvem zasedanju konference pogodbenic Konvencije Minamata o živem srebru (http://www.mercuryconvention.org).
         
            (3)  Direktiva 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (INSPIRE) (UL L 108, 25.4.2007, str. 1).
      
      
         
            PRILOGA I
            
               Vprašalnik
            
            
               Informacije o omejitvah uvoza, ki jih države članice dajo na voljo Komisiji za namene poročanja o izvajanju Uredbe (EU) 2017/852
            
            
               Člen 4:
               omejitve uvoza
               
                  1.   Ali je država članica izdala pisno soglasje za uvoz živega srebra ali zmesi živega srebra za uporabo, ki je dovoljena v skladu z drugim pododstavkom člena 4(1) Uredbe (EU) 2017/852?
                  Če ste odgovorili pritrdilno, navedite naslednje informacije:
                  
                              1.1
                           
                           
                              Živo srebro in zmesi živega srebra kot snovi, ki niso odpadki (1)
                              
                              
                                          (i)
                                       
                                       
                                          količina uvoženega živega srebra ali zmesi živega srebra;
                                       
                                    
                                          (ii)
                                       
                                       
                                          predvidena uporaba uvoženega živega srebra ali zmesi živega srebra (t/l za predvideno uporabo).
                                       
                                    
                        
                              1.2
                           
                           
                              Živo srebro kot odpadek
                              
                                          (i)
                                       
                                       
                                          količina uvoženih odpadkov, ki vsebujejo živo srebro;
                                       
                                    
                                          (ii)
                                       
                                       
                                          predvideni postopki odstranjevanja ali predelave (t/l za predviden postopek) (2).
                                          
                                                      —
                                                   
                                                   
                                                      V primeru uvoza, namenjenega za vmesno odstranjevanje ali predelavo, navedite informacije o nameravanih nadaljnjih postopkih nevmesnega odstranjevanja ali predelave (3).
                                                   
                                                
                                                      —
                                                   
                                                   
                                                      V primeru uvoza za namene postopkov predelave, ki niso postopki vmesne predelave, navedite informacije o predvideni uporabi materiala, ki nastane pri postopkih nevmesne predelave.
                                                   
                                                
                                    
                        
            
            
               (1)  Informacije v zvezi z vprašanjem 1.1 se ne zahtevajo, kadar država članica Komisiji predloži kopijo obrazcev, ki so se uporabili za odobritev ali zavrnitev pisnega soglasja o uvozu v skladu z drugim pododstavkom člena 4(1) Uredbe (EU) 2017/852 v letu poročanja N-1.
            
               (2)  Informacije o vrstah postopkov odstranjevanja ali predelave je treba sporočiti z oznakami, določenimi v oddelkih A in B Priloge IV k Baselski konvenciji z dne 22. marca 1989 o nadzoru prehoda nevarnih odpadkov preko meja in njihovega odstranjevanja (UL L 39, 16.2.1993, str. 3).
            
               (3)  Postopki „vmesnega odstranjevanja“ in „vmesne predelave“ so opredeljeni v členu 2(5) oziroma (7) Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (UL L 190, 12.7.2006, str. 1).
         
      
      
         
            PRILOGA II
            
               Vprašalnik
            
            
               Informacije, ki ne zadevajo omejitev uvoza in jih države članice dajo na voljo Komisiji za namene poročanja o izvajanju Uredbe (EU) 2017/852
            
            
               Opomba 1: Če ste na vprašanji 1.2 in/ali 2.1 odgovorili pritrdilno, se informacije o povezanih podvprašanjih 1.2(i) do (v) in/ali 2.1(i) ne zahtevajo, kadar so vse informacije že v poročilu, ki ga zadevna država članica predloži v skladu s svojo obveznostjo poročanja iz člena 21 Konvencije Minamata, in kadar je bilo zadevno poročilo dano na voljo Komisiji v skladu s členom 18(3) Uredbe (EU) 2017/852.
            
               Opomba 2: Odgovori na vprašanja, označena z zvezdico (*), niso obvezni.
            1.   Člen 7(1) in (2) Uredbe (EU) 2017/852: Industrijske dejavnosti
            
            
                     
                        1.1
                     
                     
                        Ali so bili naslednji proizvodni postopki, ki vključujejo uporabo živega srebra in živosrebrovih spojin, opuščeni do datumov iz dela I Priloge III k Uredbi (EU) 2017/852? (1)
                        
                     
                  
                     
                        1.1.1
                     
                     
                        Proizvodnja monomera vinil klorida (ki jo je treba opustiti najpozneje do 1. januarja 2022)
                        Če ste odgovorili nikalno, navedite naslednje informacije:
                        
                                    (i)
                                 
                                 
                                    razlogi za nadaljevanje tega proizvodnega postopka po roku za opustitev;
                                 
                              
                                    (ii)
                                 
                                 
                                    ukrepi, ki so bili sprejeti ali so načrtovani za opustitev tega proizvodnega procesa, in s tem povezana časovnica.
                                 
                              
                  
                     
                        1.1.2
                     
                     
                        Proizvodnja kloroalkalnih izdelkov (ki jo je treba opustiti najpozneje do 11. decembra 2017)
                        Če ste odgovorili nikalno, navedite naslednje informacije:
                        
                                    (i)
                                 
                                 
                                    razlogi za nadaljevanje tega proizvodnega postopka po roku za opustitev;
                                 
                              
                                    (ii)
                                 
                                 
                                    ukrepi, ki so bili sprejeti ali so načrtovani za opustitev tega proizvodnega procesa, in s tem povezana časovnica.
                                 
                              
                  
                     
                        1.1.3
                     
                     
                        Proizvodnja natrijevega ali kalijevega metilata ali etilata (ki jo je treba opustiti najpozneje do 1. januarja 2028)
                        Če ste odgovorili nikalno, navedite naslednje informacije:
                        
                                    (i)
                                 
                                 
                                    razlogi za nadaljevanje tega proizvodnega postopka po roku za opustitev;
                                 
                              
                                    (ii)
                                 
                                 
                                    ukrepi, ki so bili sprejeti ali so načrtovani za opustitev tega proizvodnega procesa, in s tem povezana časovnica.
                                 
                              
                  
                     
                        1.1.4
                     
                     
                        Proizvodnja poliuretana (ki jo je treba opustiti najpozneje do 1. januarja 2018)
                        Če ste odgovorili nikalno, navedite naslednje informacije:
                        
                                    (i)
                                 
                                 
                                    razlogi za nadaljevanje tega proizvodnega postopka po roku za opustitev;
                                 
                              
                                    (ii)
                                 
                                 
                                    ukrepi, ki so bili sprejeti ali so načrtovani za opustitev tega proizvodnega procesa, in s tem povezana časovnica.
                                 
                              
                  
                     
                        1.2
                     
                     
                        Ali na ozemlju države članice obstajajo obrati, ki proizvajajo natrijev ali kalijev metilat ali etilat in uporabljajo proizvodne postopke, ki vključujejo uporabo živega srebra in živosrebrovih spojin, kot je navedeno v delu II Priloge III k Uredbi (EU) 2017/852?
                        Če ste odgovorili pritrdilno, navedite naslednje informacije za vsak obrat:
                        
                                    (i)
                                 
                                 
                                    edinstvena oznaka, ki ustreza zahtevam Direktive 2007/2/ES;
                                 
                              
                                    (ii)
                                 
                                 
                                    letna operativna zmogljivost za vsak obrat (t/leto) v letu 2017 in naslednjih letih;
                                 
                              
                                    (iii)
                                 
                                 
                                    za vsak obrat navedite, ali se je živo srebro iz primarnega izkopa živega srebra uporabljalo oziroma se še vedno uporablja v teh obratih;
                                 
                              
                                    (iv)
                                 
                                 
                                    za leto 2010 raven neposrednih in posrednih izpustov živega srebra in živosrebrovih spojin iz vsakega izmed obratov v zrak, vodo in tla na enoto proizvodnje (izražena kot kg živega srebra in živosrebrovih spojin na kt proizvedenega natrijevega ali kalijevega metilata ali etilata);
                                 
                              
                                    (v)
                                 
                                 
                                    za leto 2020 in naslednja leta raven neposrednih in posrednih izpustov živega srebra in živosrebrovih spojin iz vsakega izmed obratov v zrak, vodo in tla na enoto proizvodnje (izražena kot kg živega srebra in živosrebrovih spojin na kt proizvedenega natrijevega ali kalijevega metilata ali etilata).
                                 
                              
                  2.   Člen 9 Uredbe (EU) 2017/852: Obrtniško kopanje in pridobivanje zlata ter kopanje in pridobivanje zlata v majhnem obsegu
            
            
                     
                        2.1
                     
                     
                        Ali je država članica našla dokaze o več kot le nekaj osamljenih primerih uporabe amalgamiranja z živim srebrom za izločevanje zlata na svojem ozemlju?
                        Če ste odgovorili pritrdilno, navedite naslednje informacije:
                        
                                    (i)
                                 
                                 
                                    Ali je pristojni organ države članice razvil in izvedel nacionalni načrt o obrtniškem kopanju in pridobivanju zlata ter kopanju in pridobivanju zlata v majhnem obsegu, skladno s členom 9(2) in Prilogo IV k Uredbi (EU) 2017/852?
                                    
                                                —
                                             
                                             
                                                Če ste odgovorili pritrdilno, navedite spletno povezavo do nacionalnega načrta o obrtniškem kopanju in pridobivanju zlata ter kopanju in pridobivanju zlata v majhnem obsegu.
                                             
                                          
                                                —
                                             
                                             
                                                Če ste odgovorili nikalno, navedite razloge, zakaj nacionalni načrt o obrtniškem kopanju in pridobivanju zlata ter kopanju in pridobivanju zlata v majhnem obsegu ni bil razvit in izveden, ter informacije o ukrepih, ki so bili sprejeti ali so načrtovani za določitev takega načrta, in s tem povezano časovnico.
                                             
                                          
                              
                  3.   Člen 10 Uredbe (EU) 2017/852: Zobni amalgam
            
            
                     
                        3.1
                     
                     
                        Ali se je država članica soočala s pomembnimi izzivi pri izvajanju člena 10 Uredbe (EU) 2017/852 o zobnem amalgamu?
                        Če ste odgovorili pritrdilno, navedite naslednje informacije:
                        
                                    (i)
                                 
                                 
                                    narava in obseg izzivov;
                                 
                              
                                    (ii)
                                 
                                 
                                    ukrepi, ki so bili sprejeti in/ali načrtovani za obravnavanje teh izzivov, in s tem povezana časovnica.
                                 
                              
                  4.   Člen 12 Uredbe (EU) 2017/852: Poročanje o velikih virih
            
            
                     
                        4.1
                     
                     
                        V skladu s členom 18(1)(c) Uredbe (EU) 2017/852 navedite naslednje povzetke informacij, ki so jih gospodarski subjekti poslali pristojnim organom države članice v skladu s členom 12(1) in (2) navedene uredbe:
                     
                  
                     
                        4.1.1
                     
                     
                        seznam zadevnih obratov glede na vrsto velikega vira iz člena 11(a), (b) in (c) Uredbe (EU) 2017/852 ter povezana oznaka:
                        
                                    (i)
                                 
                                 
                                    proizvodnja kloralkalnih izdelkov:
                                    
                                                —
                                             
                                             
                                                seznam obratov;
                                             
                                          
                                                —
                                             
                                             
                                                edinstvene oznake, ki ustrezajo zahtevam Direktive 2007/2/ES.
                                             
                                          
                              
                                    (ii)
                                 
                                 
                                    Čiščenje zemeljskega plina:
                                    
                                                —
                                             
                                             
                                                seznam obratov;
                                             
                                          
                                                —
                                             
                                             
                                                edinstvene oznake, ki ustrezajo zahtevam Direktive 2007/2/ES.
                                             
                                          
                              
                                    (iii)
                                 
                                 
                                    Dejavnosti pridobivanja in taljenja neželezovih kovin:
                                    
                                                —
                                             
                                             
                                                seznam obratov;
                                             
                                          
                                                —
                                             
                                             
                                                edinstvene oznake, ki ustrezajo zahtevam Direktive 2007/2/ES.
                                             
                                          
                              
                  
                     
                        4.1.2
                     
                     
                        Skupna količina odpadkov z živim srebrom, skladiščena v vsakem obratu, navedenem pod vprašanjem 4.1.1(i), (ii) in (iii), na dan 31. decembra vsakega leta poročanja v vsakem obdobju poročanja, izražena v tonah.
                     
                  
                     
                        4.1.3
                     
                     
                        Skupna količina odpadkov z živim srebrom, izražena v tonah, ki jo naslednjim napravam za obdelavo odpadkov letno pošlje vsak obrat, naveden pod vprašanjem 4.1.1, za vsako leto, ki ga zajema obdobje poročanja:
                        
                                    (i)
                                 
                                 
                                    skupna količina odpadkov z živim srebrom, poslana skladiščem, v katerih se izvaja začasno skladiščenje odpadkov z živim srebrom;
                                 
                              
                                    (ii)
                                 
                                 
                                    skupna količina odpadkov z živim srebrom, poslana skladiščem, v katerih se izvaja pretvorba in po potrebi strjevanje odpadkov z živim srebrom;
                                 
                              
                                    (iii)
                                 
                                 
                                    skupna količina odpadkov z živim srebrom, poslana skladiščem, v katerih se izvaja trajno skladiščenje odpadkov z živim srebrom.
                                 
                              
                  
                     
                        4.2
                     
                     
                        * Kakršne koli druge relevantne informacije, ki jih država članica želi dati na voljo.
                     
                  5.   Člen 18(1)(d) in (e) Uredbe (EU) 2017/852: drugo poročanje, ki se zahteva v skladu s členom 18 Uredbe (EU) 2017/852
            
            
                     
                        5.1
                     
                     
                        Navedite naslednje informacije v zvezi z živim srebrom, ki se nahaja na ozemlju države članice:
                        
                                    (i)
                                 
                                 
                                    seznam območij, kjer se na dan 31. decembra vsakega leta poročanja nahajajo zaloge živega srebra, pri čemer ne gre za odpadke z živim srebrom, v količinah, ki presegajo 50 metričnih ton, vključno z edinstvenimi oznakami, ki ustrezajo zahtevam Direktive 2007/2/ES;
                                 
                              
                                    (ii)
                                 
                                 
                                    skupna količina živega srebra, pri čemer ne gre za odpadke z živim srebrom, skladiščena na dan 31. decembra vsakega leta poročanja na vsakem območju, opredeljenem v točki (i), izražena v tonah.
                                 
                              
                  
                     
                        5.2
                     
                     
                        Navedite naslednje informacije v zvezi z odpadki z živim srebrom, ki se nahajajo na ozemlju države članice:
                        
                                    (i)
                                 
                                 
                                    seznam območij, kjer je na dan 31. decembra vsakega leta poročanja zbranih več kot 50 metričnih ton odpadkov z živim srebrom, vključno z edinstvenimi oznakami, ki ustrezajo zahtevam Direktive 2007/2/ES;
                                 
                              
                                    (ii)
                                 
                                 
                                    skupna količina odpadkov z živim srebrom, zbranih na dan 31. decembra vsakega leta poročanja na vsakem območju, opredeljenem v točki (i), izražena v tonah.
                                 
                              
                  
                     
                        5.3
                     
                     
                        Navedite naslednje informacije, če so državi članici na voljo:
                        
                                    (i)
                                 
                                 
                                    seznam virov, iz katerih se letno pridobi več kot 10 metričnih ton živega srebra, vključno z edinstvenimi oznakami, ki ustrezajo zahtevam Direktive 2007/2/ES;
                                 
                              
                                    (ii)
                                 
                                 
                                    skupna količina živega srebra, pridobljenega na dan 31. decembra vsakega leta poročanja iz vsakega izmed virov, opredeljenih v točki (i), izražena v tonah.
                                 
                              
                  6.   Končna vprašanja
            
            
                     
                        6.1
                     
                     
                        * Ali se je država članica soočala z drugimi pomembnimi izzivi pri izvajanju Uredbe (EU) 2017/852?
                        Če ste odgovorili pritrdilno, navedite naslednje informacije:
                        
                                    (i)
                                 
                                 
                                    obrazložitev izzivov, s katerimi se je država članica soočala;
                                 
                              
                                    (ii)
                                 
                                 
                                    informacije o ukrepih, ki so bili sprejeti ali so načrtovani za obravnavanje teh izzivov, in s tem povezana časovnica.
                                 
                              
                  
                     
                        6.2
                     
                     
                        * Država članica lahko navede tudi informacije o drugih pobudah za spodbujanje izvajanja, ki jih je sprejela ali jih namerava sprejeti.
                     
                  
               (1)  Odgovori na vprašanja 1.1.1, 1.1.2, 1.1.3 in 1.1.4 ter informacije v zvezi z njimi se zahtevajo samo v prvem poročilu, ki ga je treba predložiti po zadevnih datumih opustitve.